**SLOVENŠČINA – 6. b 1. 6. 2020**

**Mark Twain: Slavni pleskar Tom (**odlomek iz knjige **Prigode Toma Sawyerja)**

Najprej preveri svoje odgovore:

1. Lepo poletno jutro je Tomu pokvaril trideset metrov dolg plot, ki ga bo moral prepleskati.
2. Da bi se rešil pleskanja, je želel prepričati Jima, da zamenjata delo. Jim bi pleskal, Tom bi odšel po vodo k vodnjaku. Jimu je ponudil belo niko. Ker se Jim še vedno ni pustil prepričati, saj se je bal tete Polly, mu je obljubil, da mu pokaže še potolčeni prst na nogi. Jim je že hotel sprejeti ponudbo, ko je prišla ven teta in napodila Jima.
3. Ko je prišel mimo prijatelj Ben, ki se je igral parnik »Veliki Misuri«, se je Tom naredil, da ga sploh ne opazi. Zavzeto je pleskal in ocenjeval svoje delo.
4. Tom je Bena prepričal, da mu je pleskanje plota strašno všeč, saj dečki nimajo velikokrat priložnosti, da bi lahko pleskali plot. Tako si je Ben silno zaželel, da bi tudi on lahko pleskal.
5. Takrat ko počneš nekaj, kar je težko dosegljivo, ta stvar ni več delo, ampak pustolovščina, zabava. Delo je nekaj samo takrat, ko si to prisiljen storiti.
6. Tom Sawyer je vesel, norčav, prebrisan, zna zvito govoriti …
7. Tom je vse dečke prepričal, da je pleskanje najboljša stvar na svetu. Z različnimi »zakladi« so mu plačevali, da so lahko delali, on pa je užival v brezdelju. Na koncu je bil plot trikrat prepleskan.

Kar ves mesec maj si bral različna besedila in delal naloge. Danes se pa spet vračamo k delovnemu zvezku, in sicer k poglavju **Dobro je vedeti**.

Odpri DZ na str. 68 in naredi nalogi 1,2 (odgovore na kratko zapiši).

Preberi besedilo v 3. nalogi in reši še str. 69- /4-7, 9-13

Takole na daljavo dobiš navodilo še za jutri, v sredo se pa že vidimo v šoli. Mislim, da vsi komaj čakamo ☺

Lepo bodi,

učiteljica Sanda Zupan